नई दिल्ली। भारत की स्टार शटलर पीवी सिंधु ने शुक्रवार को धमाकेदार प्रदर्शन करते हुए मलयेशिया ओपन के सेमीफाइनल में प्रवेश किया। पीवी सिंधु ने महिला सिंगल्स के क्वार्टरफाइनल में ओलंपिक चैंपियन कैरोलिना मरीन को सीधे सेटों में 22-20, 21-19 से हराकर सेमीफाइनल में जगह पक्की की। सिंधु ने 53 मिनट तक चले मुकाबले में ओलंपिक चैंपियन मरीन को मात दी। पहले गेम में दोनों ही शटलरों ने एक-दूसरे के बैकहैंड पर निशाना साधा और लाभ उठाने की कोशिश की। एक समय सिंधु ने 18-15 की बढ़त बनाई थी, लेकिन तभी मरीन ने जोरदार वासी की और लगातार पांच अंक लेते हुए स्कोर 20-18 से अपने पक्ष में कर लिया।